सामग्री:  

याआधी फारूखीने आपला बचाव करताना म्हटलं होतं की त्याच्यावर लावण्यात आलेले आरोप अस्पष्ट आहेत आणि त्यात ठोस असं काहीही नाही. कोर्टाने त्याचा बचाव रेकॉर्डवर घेतला आहे. कोर्टाने हेही नोंदवलं की फारूखीला अटक करताना क्रिमीनल प्रोसिजर कोडच्या कलम 41 चं पालन झालेलं नाही, म्हणजेच फारूखीला झालेली अटक विनावॉरंट आहे.  

सुप्रीम कोर्टाने उत्तर प्रदेश सरकारच्या प्रोडक्शन वॉरंटवरही स्टे आणला आहे. 

जुनागड आणि डोंगरीमधला कलाकार

28 वर्षांचा मुनव्वर फारुकी मूळचा गुजरातच्या जुनागडचा आहे, पण तिथून तो वडिलांसोबत मुंबईत डोंगरी परिसरात राहायला आला.

आधी छोटी-मोठी कामं केल्यावर मुनव्वरनं काही काळ ग्राफिक्स डिझायनिंगही केलं, पण 2019 मध्ये तो स्टँड अप कॉमेडीकडे वळला.

या क्षेत्रात तसा नवखाच असूनही मुनव्वरला गेल्या वर्षभरात लोकप्रियता मिळू लागली. यूट्यूबवर आता त्याचे पाच लाखांहून अधिक सबस्क्रायबर्स झाले आहेत आणि लाखो लोक त्याचे व्हीडियो पाहतात.

डोंगरीवरचे त्याचे जोक्स तर सोशल मीडियावर गाजले. पण त्याचवेळी पंतप्रधान नरेंद्र मोदी आणि त्यांच्या सरकावरवर टिप्पणी करणारे त्याचे व्हीडिओजही व्हायरल झाले आहेत. कुणाला ते पसंत पडले, तर कुणी त्यावर तीव्र नाराजी व्यक्त करतं.

मुनव्वरनं केलेल्या काही जोक्सना आक्षेप घेत गेल्यावर्षी 19 एप्रिल रोजी उत्तर प्रदेश पोलिसांतही त्याच्यावर तक्रार दाखल करण्यात आली होती. मध्य प्रदेश पोलिसांनी मुनव्वरला अटक केल्यावर उत्तर प्रदेश पोलिसांनीही त्याची कस्टडी मागितली आहे.

मुनव्वरला अटक कशासाठी झाली?

1 जानेवारी रोजी मुनव्वर इंदूरच्या छप्पन दुकान परिसरातील मन्रो कॅफेमध्ये कार्यक्रम सादर करण्यासाठी गेला होता.

तेव्हा भाजपच्या स्थानिक आमदार मालिनी गौर यांचे पुत्र एकलव्य गौर तिथे आले. त्यांनी स्टेजवर चढून मुनव्वरला जाब विचारला.

एकलव्य गौर स्वतःला हिंदूरक्षक संघटनेचे नेते म्हणवतात. त्यांचा दावा आहे की मुनव्वर यांनी या शोमध्ये हिंदू देवी देवतांचा अपमान केला.

इंदूरमधल्या स्थानिक माध्यमांना दिलेल्या प्रतिक्रियेत गौर म्हणतात, "तो एक 'सीरियल ऑफेंडर' आहे आणि हिंदू देवी-देवतांवर जोक्स करतो. मला मुनव्वरच्या शो-विषयी कळलं तेव्हा मी तिकीट काढलं आणि पाहायला गेलो. अपेक्षेप्रमाणेच तो हिंदू देवतांचा अपमान करत होता आणि गृहमंत्री अमित शहांचं नाव गोध्रा दंगलीशी जोडत खिल्ली उडवत होता."

पण त्यादिशी प्रेक्षकांमध्ये उपस्थित असलेल्या...\nमागील सामग्री खालीलप्रमाणे सारांशित केली जाऊ शकते:
कॉमेडियन मुनव्वर फारुकीला अंतरिम जामीन मंजूर झाला आहे. सुप्रीम कोर्टाने कॉमेडियन मुन्नवर फारूकीच्या अंतरिम जामीन अर्जावर सुनावणी करताना त्याला जामिनावर मुक्त करण्याचे आदेश मध्यप्रदेश सरकारला दिले आहेत.